text: U21 Landsholdet kommer til Esbjerg
  28 marts 2014 kl. 11.57
  U21-landsholdet har normalt hjemmebane i Aalborg, men den 22. maj kommer spiller de mod Schweiz i en testkamp på Blue Water Arena. Der er gratis adgang.
  Dårlige baneforhold i Aalborg har sendt U21-landsholdet på en Danmarksturné. Nu kommer de til Esbjerg, hvor de skal spille på Blue Water Arena, hvor den landstræner Jess Thorup kan få et glædeligt gensyn med sin gamle hjemmebane som Esbjerg-træner.
  - Esbjerg har et af de flotteste stadions og hele byen summer af fodbold, så det er et rigtig godt sted at vise de danske talenter frem, og så glæder jeg mig til at komme tilbage til min gamle hjemmebane og få lov til at vise mit nye hold frem, siger U21-landstræner, Jess Thorup i en pressemeddelelse.
  Det vestjyske publikum kan glæde sig til at se morgendagens stjerner, der spiller i store klubber som Bayern München, Chelsea, Fulham og Bologna. De kan også glæde sig til et at se den lokale Esbjerg-spiller Jonas Knudsen i den rød-hvide trøje.
  Se hele U21-truppen på DBU's hjemmeside
  U21-landsholdet møder Schweiz den 22. maj på Blue Water Arena i Esbjerg #fremtidensstjerner #gratisentre http://t.co/uA01mqpYom @EsbjergfB
  
  